CELEX: 32012D0460
Language: lv
Date: 2012-08-03 00:00:00
Title: 2012/460/ES: Komisijas Īstenošanas lēmums ( 2012. gada 3. augusts ), ar ko nosaka Savienības finansiālo ieguldījumu to izdevumu segšanā, kuri radušies Klopenburgā Vācijā, īstenojot putnu gripas apkarošanas ārkārtas pasākumus 2008. gada decembrī un 2009. gada janvārī (izziņots ar dokumenta numuru C(2012) 5289)

7.8.2012   
            
            
               LV
            
            
               Eiropas Savienības Oficiālais Vēstnesis
            
            
               L 210/12
            
         KOMISIJAS ĪSTENOŠANAS LĒMUMS
   (2012. gada 3. augusts),
   ar ko nosaka Savienības finansiālo ieguldījumu to izdevumu segšanā, kuri radušies Klopenburgā Vācijā, īstenojot putnu gripas apkarošanas ārkārtas pasākumus 2008. gada decembrī un 2009. gada janvārī
   (izziņots ar dokumenta numuru C(2012) 5289)
   (Autentisks ir tikai teksts vācu valodā)
   (2012/460/ES)
   EIROPAS KOMISIJA,
   ņemot vērā Līgumu par Eiropas Savienības darbību,
   ņemot vērā Padomes 2009. gada 25. maija Lēmumu 2009/470/EK par izdevumiem veterinārijas jomā (1) un jo īpaši tā 4. pantu,
   tā kā:
   
               (1)
            
            
               Saskaņā ar Finanšu regulas 75. pantu un Īstenošanas kārtības 90. panta 1. punktu pirms izdevumu saistību uzņemšanās no Savienības budžeta jāpieņem finansēšanas lēmums, kurā izklāstītas ar izdevumiem saistītās darbības būtiskās sastāvdaļas un kuru pieņem iestāde vai institūcijas, kam iestāde ir deleģējusi šīs pilnvaras.
            
         
               (2)
            
            
               Lēmumā 2009/470/EK ir noteiktas procedūras, kas reglamentē Savienības finansiālo ieguldījumu īpašos veterināros pasākumos, tostarp ārkārtas pasākumos. Lai pēc iespējas ātrāk izskaustu putnu gripu, Savienībai būtu jāsniedz finansiālais atbalsts dalībvalstīm attiecināmo izdevumu segšanai. Minētā lēmuma 4. panta 3. punkta pirmajā un otrajā ievilkumā ir noteikumi par procentiem, kas jāpiemēro dalībvalstu izmaksām.
            
         
               (3)
            
            
               3. pantā Komisijas 2005. gada 28. februāra Regulā (EK) Nr. 349/2005, ar ko paredz noteikumus Kopienas finansējuma piešķiršanai ārkārtas pasākumiem un cīņai pret noteiktām dzīvnieku slimībām atbilstīgi Padomes Lēmumam 90/424/EEK (2), paredzēti noteikumi par attaisnotajiem izdevumiem, par kuriem Savienība sniedz finansiālu atbalstu.
            
         
               (4)
            
            
               Savienības finansiālais atbalsts ārkārtas pasākumiem putnu gripas apkarošanai Klopenburgā Vācijā 2008. gada decembrī un 2009. gada janvārī tika piešķirts ar Komisijas 2009. gada 29. jūlija Lēmumu 2009/581/EK par Kopienas finansiālo atbalstu ārkārtas pasākumiem putnu gripas apkarošanai Klopenburgā Vācijā 2008. gada decembrī un 2009. gada janvārī (3). Vācija 2009. gada 3. septembrī saskaņā ar Regulas (EK) Nr. 349/2005 7. panta 1. un 2. punktu iesniedza oficiālu atmaksāšanas pieprasījumu.
            
         
               (5)
            
            
               Savienības finansiālais ieguldījums jāizmaksā ar nosacījumu, ka plānotie pasākumi ir faktiski veikti un ka attiecīgās iestādes noteiktajā termiņā sniegušas visu vajadzīgo informāciju. Lēmums 2009/581/EK paredz, ka pirmais maksājums EUR 2 000 000,00 apmērā būtu jāizmaksā kā daļa no Savienības finansiālā ieguldījuma. Komisijas Īstenošanas lēmums 2011/796/EK (4) paredz, ka otrais maksājums EUR 4 000 000,00 apmērā būtu jāizmaksā kā daļa no Savienības finansiālā ieguldījuma.
            
         
               (6)
            
            
               Vācija atbilstīgi Lēmuma 2009/470/EK 3. panta 4. punktam nekavējoties informēja Komisiju un pārējās dalībvalstis par pasākumiem, kurus veic saskaņā ar Savienības tiesību aktiem par paziņošanu un izskaušanu, kā arī par to rezultātiem. Kā noteikts Regulas (EK) Nr. 349/2005 7. pantā, atmaksāšanas pieprasījumam bija pievienots finanšu pārskats, apliecinājuma dokumenti, epidemioloģiskais ziņojums par katru saimniecību, kurā dzīvnieki nokauti vai iznīcināti, un attiecīgo revīziju rezultāti.
            
         
               (7)
            
            
               Komisijas dienesti veica revīziju atbilstīgi Regulas (EK) Nr. 349/2005 10. pantam. Komisijas konstatējumus, attaisnoto izdevumu aprēķina metodi un galīgos secinājumus paziņoja Vācijai 2012. gada 17. aprīlī. Vācija piekrita 2012. gada 9. maija e-pasta vēstulē.
            
         
               (8)
            
            
               Tāpēc tagad iespējams noteikt Savienības finansiālā atbalsta kopējo summu, kas paredzēta to attiecināmo izdevumu segšanai, kuri radušies, izskaužot putnu gripu Klopenburgā Vācijā 2008. gada decembrī un 2009. gada janvārī.
            
         
               (9)
            
            
               Šajā lēmumā paredzētie pasākumi ir saskaņā ar Pārtikas aprites un dzīvnieku veselības pastāvīgās komitejas atzinumu,
            
         IR PIEŅĒMUSI ŠO LĒMUMU.
   1. pants
   Savienības finansiālo ieguldījumu, kas paredzēts to izdevumu segšanai, kuri saistīti ar putnu gripas apkarošanu Klopenburgā Vācijā 2008. gada decembrī un 2009. gada janvārī, nosaka EUR 6 592 151,55 apmērā.
   2. pants
   Finansiālā ieguldījuma atlikumu nosaka EUR 592 151,55 apmērā.
   3. pants
   Šis lēmums ir finansēšanas lēmums Finanšu regulas 75. panta nozīmē, un tas ir adresēts Vācijas Federatīvajai Republikai.
   
      Briselē, 2012. gada 3. augustā
      
         
            Komisijas vārdā –
         
            Komisijas loceklis
         
         John DALLI
      
   
   
      (1)  OV L 155, 18.6.2009., 30. lpp.
   
      (2)  OV L 55, 1.3.2005., 12. lpp.
   
      (3)  OV L 198, 30.7.2009., 83. lpp.
   
      (4)  OV L 320, 3.12.2011., 41. lpp.